recursal/SuperWikiNEXT-32B huggingface dataset:
Ο **Μπόρις Γκόρενς** (Λιουμπλιάνα, 9 Δεκεμβρίου1973) είναι Σλοβένος παλαίμαχος διεθνής καλαθοσφαιριστής. Έχει ύψος 1.93 μέτρα και αγωνιζόταν τόσο ως σμολ φόργουορντ όσο και ως σούτινγκ γκαρντ.

Σταδιοδρομία
------------

Ο Μπόρις Γκόρενς υπέγραψε το πρώτο του επαγγελματικό συμβόλαιο το 1990 με την Ούνιον Ολύμπια. Στην ομάδα της Σλοβενίας παρέμεινε μέχρι το 1996, έχοντας καταφέρει να κατακτήσει αρκετούς εγχώριους τίτλους. Συγκεκριμένα, κατάφερε να κατακτήσει 5 πρωταθλήματα Σλοβενίας (1992, 1993, 1994, 1995, 1996), 5 κύπελλα Σλοβενίας (1992, 1993, 1994, 1995, 1996) αλλά και ένα Κύπελλο Σαπόρτα (1994).

Το 1996 ο Γκόρενς αποφάσισε να αφήσει για πρώτη φορά στην καριέρα του τη Σλοβενία και να ταξιδέψει στη Γαλλία για λογαριασμό της Στράσμπουρκ Ίλκιρχ. Στην ομάδα του Στρασβούργου παρέμεινε για ένα μόλις χρόνο και το 1997 μετεγγράφει στην επίσης γαλλική Πο Ορτέθ.

Το 1998 άφησε τη Γαλλία ταξίδεψε στην Ιταλία, στην οποία παρέμεινε για αρκετά συνεχόμενα χρόνια αγωνιζόμενος με αρκετές ομάδες. Συγκεκριμένα, ο Γκόρενς αγωνίστηκε με τις Μπασκέτ Ριμινί (1998), τη Βίρτους Μπολόνια (1999-2000), τη Παλακανέστρο Ρετζιάνα (2000), την Αντρέα Κόστα Ιμόλα (2000), τη Μενς Σανά Σιένα (2000-2002) και την Παλακανέστρο Βαρέζε (2002-2003).

Μάλιστα, το 2002 κατάφερε να κατακτήσει με τη Μενς Σανά Σιένα και ένα Κύπελλο Σαπόρτα (2002).

Το καλοκαίρι του 2003, ο Γκόρενς άφησε την Ιταλία και μεταπήδησε στην Ελλάδα για λογαριασμό του Ολυμπιακού Πειραιώς, στον οποίο πραγματοποίησε συνολικά στις δύο θητείες του (2003-2004 και 2005) 40 συμμετοχές, χωρίς ωστόσο να καταφέρει να κατακτήσει κάποιο τίτλο.

Την περίοδο 2004-05 αγωνίστηκε στην ιταλική Παλακανέστρο Ούντινε και μετά τη δεύτερη θητεία του στον Ολυμπιακό Πειραιώς μετεγγράφει αρχικά στην Κίμκι Μόσχας(2005-07) κι έπειτα στην Ούνιον Ολύμπια (2007-08), την ομάδα από την οποία ξεκίνησε την επαγγελματική καριέρα του.

Μετά το πέρας της σεζόν 2007-2008, ο Μπόρις Γκόρενς ανακηρύχθηκε για ακόμη μια φορά πρωταθλητής Σλοβενίας με τη φανέλα της Ολύμπια όμως στη συνέχεια αποφάσισε να αποσυρθεί από την ενεργό δράση και να βάλει τέλος στην πολυετή του καριέρα σε ηλικία 35 ετών.

Εθνική ομάδα
------------

Ο Μπόρις Γκόρενς ήταν για πολλά χρόνια διεθνής με την Εθνική ομάδα μπάσκετ της Σλοβενίας.

Είχε συνεχή παρουσία στην εθνική ομάδα μπάσκετ της χώρας του επί δέκα συναπτά έτη (1993-2003), ενώ έχει συμμετάσχει στα Ευρωμπάσκετ του 1993, του 1995, του 1997, του 2001 και του 2003.

Τίτλοι
------

### Συλλογικοί

#### Ούνιον Ολίμπια

* 6x Πρωταθλήματα Σλοβενίας: (1992, 1993, 1994, 1995, 1996, 2008)
* 5x Κύπελλα Σλοβενίας: (1992, 1993, 1994, 1995, 1996)
* Κύπελλα Σαπόρτα: (1994)

#### Μοντεπάσκι Σιένα

* Κύπελλα Σαπόρτα: (2002)

### Ατομικοί

* 4x Σλοβένικο All Star Game: (1993, 1994, 1995, 1996)
* MVP στο Σλοβένικο All Star Game: (1994)
* 2x Νικητής στο διαγωνισμό καρφωμάτων στο Σλοβένικο All Star Game: (1993, 1996)
* Πρώτος σκόρε στο Πρωτάθλημα Ιταλίας: (2003)

Πηγές
-----

* Το προφίλ του Γκόρενς στο euroleague.net
* Συνέντευξη του Γκόρενς στο superbasket.gr[*νεκρός σύνδεσμος*]
Γραμμένο το Ne Mutlu Türküm Diyene και η σημαία της Τουρκικής Δημοκρατίας της Βόρειας Κύπρου στον Πενταδάκτυλο της Κύπρου
Το **Ne mutlu Türküm diyene!** (ελληνικά: *Πόσο χαρούμενος είναι αυτός που αποκαλείται Τούρκος!*) είναι σύνθημα της Δημοκρατίας της Τουρκίας. Ο Μουσταφά Κεμάλ Ατατούρκ χρησιμοποίησε αυτή τη φράση στην ομιλία του για την 10η επέτειο της Δημοκρατίας της Τουρκίας, για πρώτη φορά στις 29 Οκτωβρίου 1933 (Ημέρα Δημοκρατίας). Το 1972, το Υπουργείο Εθνικής Παιδείας της Δημοκρατίας της Τουρκίας εισήγαγε αυτή τη φράση στο φοιτητικό όρκο. Ωστόσο αυτή η ενέργεια ακυρώθηκε από την κυβέρνηση του AKP το 2013.

Παραπομπές
----------

1. ↑  Necati Polat (2011-10-01). «A Tradition in Delivering Injustice: Judiciary and Rights in Turkey». *Insight Turkey*. Αρχειοθετήθηκε από το πρωτότυπο στις 2016-03-04.. Ανακτήθηκε στις 2017-12-14.
2. ↑  «Nationalists stage protests against package across Turkey». Hürriyet. 2 Οκτωβρίου 2013. Ανακτήθηκε στις 17 Απριλίου 2015.
Ο **Νικόλαος Μαλαξός** ήταν Έλληνας λόγιος του 16ου αιώνα.

Βιογραφικά στοιχεία
-------------------

Γεννήθηκε στο Ναύπλιο και εκπαιδεύτηκε πιθανώς στην Κωνσταντινούπολη, από τον σοφό Αντώνιο τον Μέγα Ρήτορα. Παντρεύτηκε την θυγατέρα κάποιου ιερέα και ακολούθησε επίσης το κληρικό επάγγελμα. Χειροτονήθηκε ιερέας και τιμήθηκε αργότερα με το αξίωμα του πρωτοπαπά Ναυπλίου.

Το 1533, ο Μαλαξός έχασε δύο γιους στην επιδημία πανώλης που έπεσε στο Ναύπλιο. Αρρώστησε δε και ο ίδιος και κινδύνεψε, αλλά ανάρρωσε ως δια θαύματος διαφεύγοντας τον θάνατο.

Μετά την άλωση της πατρίδας του από τους Τούρκους ο Νικόλαος μετοίκησε στην Βενετία. Καθ΄ οδόν το καράβι κινδύνεψε να πνιγεί σε κακοκαιρία.

Επιστρέφοντας στην πατρίδα εγκαταστάθηκε στην Κρήτη. Ο Μαλαξός πέτυχε να πάρει στον Χάνδρακα κάποια εφημερία ή εξασφάλισε άλλους πόρους που όμως ήταν αδύνατο να ικανοποιήσουν τις ανάγκες του.

απογοητευμένος επιστρέφει το 1552 στη Βενετία, όπου τα τέλου του έτους αυτού εκλέγεται εφημέριος του Αγίου Γεωργίου και μένει εκεί ως το 1573.

Ο Μαλαξός τα τελευταία χρόνια της ζωής του, από το 1574 ως τα τέλη του 16ου αιώνα τα πέρασε στη Ζάκυνθο ως εφημέριος του ναού του Αγίου Ιωάννου Προδρόμου, που βρισκόταν μέσα στο κάστρο.

Συγγράμματα
-----------

* Το μαρτύριο του αγίου Ιωάννου του εξ Ιωαννίνων, μαρτυρήσαντος την 18η Απριλίου 1526
* Ακολουθίαι εις διαφόρους αγίους
* Ακολουθία Μητροφάνους αρχιεπισκόπου Κωνσταντινουπόλεως
* τροπάρια ιδιόμελα, ειρμοί κλπ
* Περί σημασίας των δακτύλων της χειρός του ιερέως εν τω ευλογείν τον χριστεπώνυμον λαόν
* Κανόνας ικετήριος
* Διήκηση περί του γεγονότος Θαύματος εν τη νήσω Χίω υπό των αγίων και ενδόξων του Χριστού Μαρτύρων Ευστρατίου, Αυξεντίου, Ευγενίου, Μαρδαρίου, και Ορέστου.

Πηγές
-----

* Κωνσταντίνος Σάθας (1868). *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)* (PDF). Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009.

Εξωτερικοί σύνδεσμοι
--------------------

* Στρατηγόπουλος, Δημοσθένης Ν.. «Ο Νικόλαος Μαλαξός και το υμνογραφικό του έργο». *Διδακτορική διατριβή- Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Φιλολογίας, 2003*. .
Ο **Νικόλαος Λιώκης** (Κεφαλονιά, 1886 – Πειραιάς, 1924) ήταν διακεκριμένος Έλληνας ζωγράφος και διάσημος αγιογράφος.

Βιογραφικά στοιχεία
-------------------

Γεννήθηκε στο Ληξούρι της Κεφαλονιάς. Το 1910, εγκαταστάθηκε στον Πειραιά όπου έζησε και δημιούργησε το μεγαλύτερο μέρος του έργου του. Υπήρξε διάσημος αγιογράφος. Αγιογράφησε πολλές εκκλησίες στη Βράιλα της Ρουμανίας και κάποιες στη Βουλγαρία. Αγιογράφησε επίσης τον Μητροπολιτικό Ναό της Αίγινας. Στον Πειραιά, οι αγιογραφίες του κοσμούν πολλές εκκλησίες μεταξύ των οποίων του Αγίου Νικολάου καθώς και του Αγίου Ιωάννου Ρέντη. Το εκτός αγιογραφίας έργο του, περιλαμβάνει κυρίως προσωπογραφίες και πορτραίτα. Πέθανε στον Πειραιά.

Πηγές
-----

* "Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.67
Το **νηολόγιο** (Registry, book of registry) είναι ένα δημόσιου χαρακτήρα βιβλίο που τηρείται στους λιμένες που πραγματοποιείται νηολόγηση, δηλαδή εγγραφή των πλοίων (λιμένας νηολογίου).

Γενικά
------

Κατά την ελληνική νομοθεσία το νηολόγιο είναι βιβλίο μεγάλου σχήματος (όμοιο με εκείνο που τηρούν τα Ληξιαρχεία) εκ 300 σελίδων υπογεγραμμένο και θεωρημένο από τον Πρόεδρο Πρωτοδικών της περιφέρειας της αρμόδιας Λιμενικής Αρχής, στο κατάστημα της οποίας και τηρείται από ειδικά επιφορτισμένο Αξιωματικό καλούμενο Νηολόγο (Registrar).

Στο βιβλίο αυτό κάθε νηολογούμενο πλοίο καταλαμβάνει δύο σελίδες (δεξιά και αριστερά), στις οποίες καταχωρείται η πράξη της νηολόγησης, που περιέχει όνομα και ιθαγένεια πλοιοκτήτη, διορισμό αντικλήτου, κατοίκου Ελλάδος, τίτλο κτήσεως κυριότητας, το όνομα πλοίου, το Δ.Δ.Σ. (Διεθνές Διακριτικό Σήμα), τις διαστάσεις και τη χωρητικότητα πλοίου, είδος μέσου πρόωσης και την ιπποδύναμη της μηχανής (προκειμένου για μηχανοκίνητα).

Εκτός των παραπάνω στοιχείων καταχωρείται επίσης και κάθε σημείωση που έχει σχέση με το πλοίο (π.χ. υποθήκη, κατάσχεση κλπ.), ενώ αν αυτές υπερβούν τον αναλογούντα χώρο, εγγράφονται με παραπομπές σε σελίδες αμέσως μετά την τελευταία άλλη νηολόγηση.

Για τη νηολόγηση πλοίου απαιτείται η υποβολή από τον πλοιοκτήτη όλων των απαραίτητων στοιχείων, όπως τίτλου ιδιοκτησίας, πιστοποιητικού καταμέτρησης και άλλων δικαιολογητικών. Μετά τη νηολόγηση χορηγείται στο πλοίο το έγγραφο εθνικότητας καθώς και άλλα ναυτιλιακά έγγραφα.

Είδη νηολογίου
--------------

Σύμφωνα με την ελληνική νομοθεσία τα ελληνικά νηολόγια διακρίνονται στις ακόλουθες κατηγορίες:

Νηολόγια Πλοιαρίων, στα οποία εγγράφονται πλοία χωρητικότητας κάτων των 10 κόρων (κ.χ.)
Νηολόγια Α΄ Κλάσεως πλοίων, στα οποία εγγράφονται μηχανοκίνητα ή ιστιοφόρα πλοία από 10 μέχρι 60 κ.κ.χ.
Νηολόγια Β΄ Κλάσεως πλοίων, στα οποία εγγράφονται όλα τα μηχανοκίνητα πλοία άνω των 60 κ.κ.χ. και
Νηολόγια Β΄ Κλάσεως ιστιοφόρων, στα οποία εγγράφονται μόνο ιστιοφόρα πλοία άνω των 60 κ.κ.χ.

Δείτε επίσης
------------

* Νηολόγος
* Κυριότητα πλοίου
* Μετανηολόγηση
* Διαγραφή πλοίου
Ο **Νζόγια** (αγγλ. *Nzoia River*) είναι ποταμός της δυτικής Κένυας με μήκος 257 χιλιόμετρα. Πηγάζει από τους λόφους Τσερανγκάνι και περνά από τους οικισμούς Καπσάρα και Σπρίνγκερ, καθώς και από τη Γέφυρα του Μόι. Γενικώς ρέει προς τα νοτιοδυτικά και εκβάλλει στη Λίμνη Βικτόρια (τη μεγαλύτερη σε έκταση λίμνη της Αφρικής) κοντά στη μικρή πόλη Πορτ Βικτόρια.

Ο ποταμός έχει μέση ετήσια ροή νερού 3,72 δισεκατομμύρια κυβικά μέτρα, ή περίπου 118 κυβ. μετρα ανά δευτερόλεπτο, γεγονός που τον καθιστά τον δεύτερο μεγαλύτερο της ποταμό Κένυας από αυτή την άποψη.

Ο Νζόγια είναι σημαντικό ποτάμι για τη δυτική Κένυα, καθώς διέρχεται μέσα από μια περιοχή όπου εκτιμάται ότι ζουν πάνω από 3,5 εκατομμύρια άνθρωποι. Τα νερά του παρέχουν άρδευση όλο το έτος, ενώ και οι ετήσιες πλημμύρες του στη χαμηλή έκταση των αλλουβιακών εναποθέσεων του Μπουνταλάνγκ-ι συνεισφέρει στη μεγάλη γεωργική παραγωγή της περιοχής.

Γύρω από τη βιομηχανική περιοχή του Γουεμπούγιε, ο ποταμός δέχεται πολλά απόβλητα από τα εργοστάσια χαρτοποιίας και ζάχαρης που υπάρχουν εκεί. Ο Νζόγια έχει μερικούς θεαματικούς καταρράκτες, μάλιστα η πόλη Γουεμπούγιε ονομαζόταν την εποχή της αποικιοκρατίας Μπρόντερικ Φωλς («Καταρράκτες Μπρόντερικ») από το επώνυμο του πρώτου λευκού που έφθασε στους Καταρράκτες Ναμπουγιόλε στον Νζόγια. Θεωρείται ότι ο ποταμός έχει αξιόλογο δυναμικό για την παραγωγή υδροηλεκτρικής ενέργειας.

Πηγές
-----

* Ngaina J.N. & Opere, A.: «Hydrological Characteristics of Lower Nzoia Sub-basin in Kenya», περιοδ. *Hydrology Current Research*, τόμ. 8 (έτος 2017), σελ. 4, doi: 10.4172/2157-7587.1000285

Εξωτερικοί σύνδεσμοι
--------------------

* Πλημμύρες του Νζόγια σε απεικόνιση από δορυφόρο της NASA
**Νηοψία** (boarding, search ή inspection of a ship) χαρακτηρίζεται διεθνώς το δικαίωμα που παρέχεται στα πολεμικά πλοία, να διακόπτουν την πορεία εμπορικού πλοίου, προκειμένου να προβούν σε ελέγχους προς εξακρίβωση τέλεσης απαγορευμένων ή αξιόποινων πράξεων, ενώ εν καιρώ πολέμου τον έλεγχο των ουδέτερων εμπορικών πλοίων προς εξακρίβωση υποχρεώσεων της σημαίας τους.

Τρόπος διενέργειας
------------------

Οι νηοψίες διενεργούνται ως επί το πλείστον στα χωρικά ύδατα από πολεμικά πλοία ή την Ακτοφυλακή της Χώρας τους. Στα διεθνή ύδατα, αντίθετα, εμπορικό πλοίο μπορεί να ελεγχθεί μόνο από πολεμικό πλοίο της χώρας του (της χώρας της οποίας φέρει τη σημαία). Ο κανόνας αυτός έχει ορισμένες εξαιρέσεις: σε περιπτώσεις διεθνών εγκλημάτων όπως η πειρατεία, η δουλεμπορία και η παράνομη ραδιοτηλεοπτική εκπομπή, οπότε μπορεί να επέμβει πολεμικό πλοίο οποιουδήποτε κράτους. Κατά δεύτερον επιτρέπεται η συνέχιση στα διεθνή ύδατα καταδίωξης, η οποία έχει αρχίσει εντός των χωρικών υδάτων κράτους από πολεμικά πλοία ή αεροσκάφη του κράτους αυτού, εφόσον δεν έχει στο μεταξύ διακοπεί *(hot pursuit)*. Τα περί νηοψίας στην ανοιχτή θάλασσα ρυθμίζονται από τη διεθνή συνθήκη του ΟΗΕ για το Δίκαιο της Θάλασσας του 1982.

Ο χρόνος έναρξης της νηοψίας αρχίζει από την πρώτη κλήση που προβαίνει το πολεμικό πλοίο ή την πρώτη βολή πρώραθεν του εμπορικού αν το δεύτερο δεν υπακούσει στις κλήσεις ή και αποδεδειγμένα εκείνη τη στιγμή δεν κάνει "ακρόαση" στις συχνότητες επικοινωνιών. Στη συνέχεια ή δίδεται εντολή διακοπή πλου και οδηγία προσέγγισης σε λιμένα ή ασφαλή όρμο ή, αν οι υφιστάμενες καιρικές συνθήκες επιτρέπουν, διενεργείται επιτόπια η νηοψία με πλαγιοδέτηση του πολεμικού στο εμπορικό. Ο Πλοίαρχος του εμπορικού υποχρεούται, κατά το Διεθνές Δίκαιο, να αποδεχθεί το δικαίωμα επίσκεψης ομάδας αξιωματικών και ναυτών από το πολεμικό και να επιδείξει σε αυτήν όλα τα έγγραφα πλοίου καθώς και φορτωτικές μεταφερόμενου φορτίου στις οποίες ν' αναφαίνονται ο λιμένας ή λιμένες φόρτωσης και προορισμού (εκφόρτωσης), επιτρέποντας και βοηθώντας στον δειγματοληπτικό έλεγχο των μεταφερομένων φορτίων στα κύτη (αμπάρια) του πλοίου του. Οι έλεγχοι μπορούν βέβαια και να επεκταθούν σε όλα τα διαμερίσματα, μέρη του πλοίου (π.χ. μηχανοστάσιο, αντλιοστάσιο, αποθήκες, ενδιαιτήματα κλπ).

Παρόμοιες ενέργειες από περιπολικά σκάφη διωκτικών Αρχών, Λιμενικού Σώματος, Τελωνοφυλακής κ.λπ. γενικά χαρακτηρίζονται: *έλεγχοι "εν πλω"* και σπανίζουν, εκτός της διαπίστωσης ρύπανσης θαλάσσης, προκειμένου να ληφθεί δείγμα πετρελαίου του πιθανώς υπαίτιου πλοίου ή διενεργείται παράνομη μεταφόρτωση φορτίου (π.χ. πετρελαίου από πλοίο εξωτερικού σε πλοίο εσωτερικού).

Γενικά η νηοψία σ΄ ένα εμπορικό πλοίο θεωρείται πολέμου κίνδυνος όταν αυτή πραγματοποιείται σε εμπόλεμη θαλάσσια περιοχή, μη δυνάμενη να εγείρει οποιαδήποτε αξίωση για τυχόν βλάβη ιδίου, ή φορτίου ή εκ της χρονικής καθυστέρησης που τυχόν να επήλθε.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **νηοψία**  |

* Τα άρθρα 110-111 της Διεθνούς Συνθήκης του ΟΗΕ για το Δίκαιο της Θάλασσας
* NATO Maritime Interdiction Operational Training Center (NMIOTC)
Ο **Νεόφυτος Ροδινός** ήταν Κύπριος λόγιος του 17ου αιώνα, προσηλυτιστής των ορθοδόξων Χριστιανών στον Παπισμό.

Βιογραφικά στοιχεία
-------------------

Γεννήθηκε στην Ποταμιού της Κύπρου. Μαθήτευσε στον συμπολίτη του Λεόντιο Ευστράτιο και διδάχτηκε ρητορική από τον Ιάσονα Σωζόμενο. Πήγε στην Ρώμη και από εκεί στην Ισπανία όπου γράφτηκε τρόφιμος του Πανεπιστημίου της Σαλαμάγγας. Σπούδασε θεολογία ενώ δίδασκε Ελληνικά. 

Αφού αποφοίτησε τον έστειλε ο Πάπας στην Πολωνία για προσηλυτσμό, και μετά στην Ελλάδα όπου και συνελήφθη, για κακή του τύχη, από τους Τούρκους που τον πούλησαν για δούλο. Επενέβη όμως η Ενετική δημοκρατία και απελευθερώθηκε. Επέστρεψε στην Ιταλία και διορίστηκε εφημέριος σε ελληνική εκκλησία της Νεάπολης. Εκεί παρέμεινε για πολλά χρόνια διδάσκοντας Θρησκευτικά και Ελληνικά στα σχολεία. 

Πήγε και στην Χιμάρα, όπου για οκτώ ολόκληρα χρόνια πήγαινε σε όλα τα χωριά διδάσκοντας το ευαγγέλιο και προσηλυτίζοντας ακόμα και τους πιο απλούς ανθρώπους στον Παπισμό, υποφέροντας μύριες κακουχίες, στερήσεις και διωγμούς.

Απεβίωσε στην Ρώμη το 1669.

Παραπομπές
----------

1. ↑  «Ποταμιού / Potamiou - Ιστορία». *www.potamiou.org*. Αρχειοθετήθηκε από το πρωτότυπο στις 26 Μαΐου 2017. Ανακτήθηκε στις 26 Μαΐου 2017.

Πηγές
-----

* "Νεώτερον Εγκυκλοπαιδικόν Λεξικόν Ηλίου" τομ.16ος, σελ.666.
* Κωνσταντίνος Σάθας (1868). *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)*. Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009.
Η **προδραστική διακυβέρνηση** (αγγλικά: *proactive government*) αναφέρεται στο μοντέλο διακυβέρνησης όπου η παροχή υπηρεσιών δημόσιου τομέα γίνεται «προδραστικά». Δηλαδή, η παροχή υπηρεσιών ξεκινά με πρωτοβουλία των κυβερνήσεων, χωρίς να χρειάζεται κάποια βοήθεια από τους χρήστες. Η λογική είναι πως αντί να ζητούνται αιτήσεις και πληροφορίες από τους πολίτες, στην προδραστική διακυβέρνηση οι υπηρεσίες παρέχονται στους χρήστες χωρίς αυτοί να χρειαστεί να κάνουν καμία ενέργεια, οι υπηρεσίες ενεργοποιούνται αυτόματα. Η προδραστική διακυβέρνηση προωθείται στα πλαίσια του ψηφιακού μετασχηματισμού των κρατών και αποτελεί την κορυφή της ψηφιακής ωριμότητας. 

Στην Ελλάδα προδραστικές υπηρεσίες δημόσιου τομέα έχουν ενεργοποιηθεί για πρώτη φορά το 2021. Η γνωστότερη και πιο ευρέως χρησιμοποιούμενη αφορά στον προγραμματισμό ραντεβού για τον εμβολιασμό κατά του κορονοϊού. Συγκεκριμένα όσοι πολίτες είναι εγγεγραμμένοι στην υπηρεσία άυλης συνταγογράφησης, λαμβάνουν μήνυμα στο κινητό τηλέφωνό τους με πρόταση για ραντεβού με την ακριβή ημερομηνία, ώρα και τόπο εμβολιασμού.

Δείτε επίσης
------------

* Ηλεκτρονική διακυβέρνηση
* Ψηφιακός μετασχηματισμός

Πηγές
-----

* Kuhn P. Balta D. (2020) Service Quality Through Government Proactivity: The Concept of Non-interaction. In: Viale Pereira G. et al. (eds) Electronic Government. EGOV 2020. Lecture Notes in Computer Science, vol 12219. Springer, Cham. https://doi.org/10.1007/978-3-030-57599-1\_7
* Συνέντευξη του Υπουργού Επικρατείας και Ψηφιακής Διακυβέρνησης Κυριάκου Πιερρακάκη στην εφημερίδα «Real News», mindigital.gr, Ανακτήθηκε στις 15 Ιουλίου 2021
Η **Προσωρινή κυβέρνηση της Γαλλικής Δημοκρατίας** (γαλλικά: *gouvernement provisoire de la République française* or GPRF) ήταν η προσωρινή κυβέρνηση της Γαλλίας μεταξύ του 1944 και του 1946 που προέκυψε από την απελευθέρωση της Γαλλίας μετά από τις επιχειρήσεις Overlord και Dragoon, και κράτησε μέχρι την εγκαθίδρυση της Τέταρτης Γαλλικής Δημοκρατίας. Η ίδρυσή του σηματοδότησε την επίσημη αποκατάσταση της προσωρινής Γαλλικής Δημοκρατίας εξασφαλίζοντας τη συνέχεια από τη Τρίτη Γαλλική Δημοκρατία.

Διαδέχθηκε τη Γαλλική Επιτροπή Εθνικής Απελευθέρωσης (CFLN), η οποία ήταν η προσωρινή κυβέρνηση της Γαλλίας στα υπερπόντια εδάφη και στα ελέυθερα μητροπολιτικά εδάφη της χώρας (Αλγερία και Κορσική) που είχαν απελευθερωθεί από την Ελεύθερη Γαλλία. Δεδομένου ότι η εν καιρώ πολέμου κυβέρνηση της Γαλλίας την περίοδο 1944-1945, οι κύριοι σκοποί της ήταν να χειριστεί τις συνέπειες της κατοχής της Γαλλίας και να συνεχίσουν τον πόλεμο εναντίον της Γερμανίας ως βασικός σύμμαχος.

Κύρια αποστολή της, πέρα από τον πόλεμο ήταν να προετοιμάσει το έδαφος για μια νέα συνταγματική τάξη που οδήγησε στην Τέταρτη Δημοκρατία. Έκανε, επίσης, αρκετές σημαντικές μεταρρυθμίσεις και πολιτικές αποφάσεις, όπως η χορήγηση στις γυναίκες το δικαίωμα ψήφου, ιδρύοντας την Εθνική Σχολή Διοικήσεως (École nationale d'administration), και θέτοντας τις βάσεις της κοινωνικής ασφάλισης στη Γαλλία.

Κατάλογος των Προέδρων
----------------------

* Πρόεδρος: Σαρλ ντε Γκωλ, 1944–1946
* Πρόεδρος: Φίλιξ Γκουίν (SFIO), 1946
* Πρόεδρος: Γεώργιος Μπιντάουλτν (MRP), 1946
* Πρόεδρος: Λέον Μπλούμ (SFIO), 1946–1947

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Provisional Government of the French Republic στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 297464658
* SUDOC: 15727277X

 |

 |
Συντεταγμένες: 51°50′N 19°27′E﻿ / ﻿51.833°N 19.450°E﻿ / 51.833; 19.450

Το **Μουσείο της Πόλης του Λοτζ** (πολωνικά: *Muzeum Miasta Łodzi*) (μέχρι το 2009 **Μουσείο Ιστορίας της Πόλης του Λοτζ**) είναι δημοτικό πολιτιστικό ίδρυμα στο Λοτζ της Πολωνίας, που βρίσκεται σε ένα από τα πιο εντυπωσιακά κτίρια της πόλης, στο πρώην Παλάτι του Ίζραελ Ποζνάνσκι στην οδό Ογκροντόβα. Αυτή η κατοικία είναι μια βιτρίνα του Λοτζ και μια μαρτυρία της σημασίας του τον 19ο αιώνα. Ο εσωτερικός σχεδιασμός των δωματίων του παλατιού είναι σε νεο-στυλ χαρακτήρα, χαρακτηριστικός της τέχνης της αλλαγής του 19ου και 20ου αιώνα, με τη χρήση στοιχείων αρ νουβό ταυτόχρονα.

Οι εσωτερικοί χώροι του παλατιού είναι στοιχεία εκθέσεων μουσείων που δείχνουν τη ζωή σημαντικών ανθρώπων για την πόλη, έργα τέχνης και είδη κοινής χρήσης. Οι εκθέσεις δείχνουν την ιστορία και τον πολιτισμό του Λοτζ και των εξαιρετικών κατοίκων του, που σχετίζονται με τη μουσική, τη λογοτεχνία, το θέατρο και την τέχνη.

Μόνιμες εκθέσεις
----------------

*Πάνθεον των Μεγάλων Λοτζιανών*:

* Μάρεκ Έντελμαν - *Το γραφείο* του Μάρεκ Έντελμαν
* Γιαν Κάρσκι - *Το γραφείο του καθ.* *Γιαν Κάρσκι*
* Άρτουρ Ρούμπινσταϊν - *Έκθεση Μουσικής του Άρτουρ Ρούμπινσταϊν*
* Γιούλιαν Τούβιμ - *Το γραφείο του Γιούλιαν Τούβιμ*

Παραρτήματα μουσείου
--------------------

### Παράρτημα Αθλητισμού και Τουρισμού

Κύριο λήμμα: Μουσείο Αθλητισμού και Τουρισμού του Λοτζ
Η έκθεση «Ταχύτερα, ψηλότερα, δυναμικότερα» παρουσιάζεται στο Ακαδημαϊκό Αθλητικό και Διδακτικό Κέντρο του Τεχνολογικού Πανεπιστημίου του Λοτζ στην Οδό Πολυτεχνείου 10.

### Μουσείου του Καναλιού Ντέντκα

Κύριο λήμμα: Μουσείου του Καναλιού Ντέντκα
Το Μουσείου του Καναλιού Ντέντκα βρίσκεται σε ένα τμήμα των υπονόμων του Λοτζ, κάτω από την Πλατεία Ελευθερίας.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μουσείο της Πόλης του Λοτζ** |

1. ↑  Ανακτήθηκε στις 5  Μαΐου 2022.
2. ↑   *44 Urodziny Muzeum Miasta Łodzi czyli spotkania, warsztaty, koncerty*,
3. ↑   *Wystawy stałe*,

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 267599409
* LCCN: n82133935
* ISNI: 0000 0000 9912 9154
* GND: 1215667-X
* BNF: cb15604525k (data)

 |

 |
Το **πυριατήριο** αποτελούσε αίθουσα εφίδρωσης στα ελληνιστικά λουτρά. Λατ.: laconicum
Ανήκε στις κύριες αίθουσες ενός τυπικού Βαλανείου.
Το 1996-97 ανασκάφτηκε στη νοτιοανατολική γωνία του αρχαιολογικού χώρου της Αρχαίας Αγοράς της Θεσσαλονίκης τμήμα ενός Βαλανείου από τον 2ο αιώνα π.Χ.[1]
Το τμήμα αυτό αποτελούσε την αίθουσα εφίδρωσης με εικοσιπέντε πυέλους(πήλινες μπανιέρες), στεγαζόταν με θόλο, ο οποίος ήταν κατασκευασμένος με οπαίο για την τοποθέτηση χάλκινου δίσκου, για τον έλεγχο υδρατμών, καθώς και του φωτός και για αερισμό της αίθουσας.

Βιβλιογραφία
------------

Ελένη Κανετάκη, *Οθωμανικά λουτρά στον Ελλαδικό χώρο*, Τεχνικό επιμελητήριο Ελλάδας 2004

Εξωτερικοί σύνδεσμοι
--------------------

Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001

Παραπομπές
----------

1. ↑  Πολυξένη Αδάμ-Βελένη:Τα λουτρά στην αρχαία Ελλάδα, Η Καθημερινή, Επτά ημέρες 13.05.2001

Δείτε επίσης
------------

* Βαλανεία
Συντεταγμένες: 12°28′S 14°8′E﻿ / ﻿12.467°S 14.133°E﻿ / -12.467; 14.133

Το **Μποκόιο** (πορτογαλικά: Bocoio‎) είναι πόλη και δήμος της επαρχίας Μπενγκέλα στην Ανγκόλα. Η διοικητική της πρωτεύουσα είναι το Τσισάντζι. Ο δήμος είχε πληθυσμό 164.685 κατοίκους το 2014.

Βρίσκεται στη βορειοανατολική πλευρά της επαρχίας, 106 χλμ. από την πρωτεύουσα, 75 χλμ. δυτικά της πόλης Λομπίτο και 75 χλμ. ανατολικά του δήμου Μπαλόμπο.

Η πόλη ονομαζόταν **Βίλα Σόουσα Λάρα** κατά τη διάρκεια της αποικιακής περιόδου. Ιδρύθηκε το 1827 από κάποιον κ. Φερνάντο, τον πρώτο διορισμένο chefe do posto (*επικεφαλής του δημοτικού συμβουλίου*).

Παραπομπές
----------

1. ↑  «City councils of Angola». Statoids. Ανακτήθηκε στις 27 Απριλίου 2021.
2. ↑  «Resultados Definitivos Recenseamento Geral da População e Habitação – 2014 Província de Benguela» (PDF). *Instituto Nacional de Estatística, República de Angola*. Αρχειοθετήθηκε από το πρωτότυπο (PDF) στις 1 Νοεμβρίου 2020. Ανακτήθηκε στις 27 Απριλίου 2021.
3. ↑  «Conheça por Imagens a Vila do Bocoio na Província de Benguela» (στα Πορτογαλικά). ANGOP.com. 28 Απριλίου 2013. Αρχειοθετήθηκε από το πρωτότυπο στις 4 Απριλίου 2016. Ανακτήθηκε στις 27 Απριλίου 2021.
Ο **Μποζιβόι Β΄**, τσεχ. Bořivoj ΙΙ. (π. 1064 - 2 Φεβρουαρίου 1124) από τον Οίκο των Πρεμυσλιδών ήταν δούκας της Βοημίας (1100-07, 17-20).

Βιογραφία
---------

Ήταν ο δευτερότοκος γιος τού Βρατισλάου Β΄ δούκα και πρώτου βασιλιά της Βοημίας και της Σβιετοσλάβας των Πιαστ, κόρης τού Καζιμίρ Α΄ δούκα της Πολωνίας.

Διαδέχθηκε τον μεγαλύτερο αδελφό του Μπρέτισλαφ Β΄ δούκα της Βοημίας. Αντιτέθηκε στον εξάδελφό του Ούλριχ Α΄ δούκα τού Μπρνο, ο οποίος ανέκτησε το φρούριο, που είχε κατασχεθεί από τον πατέρα του. Ακολούθησε εμφύλια διαμάχη. Ο Ούλριχ/Όλντριχ Α΄ επρόκειτο να αναγνωρίσει την επικυριαρχία τού Ερρίκου Δ΄ της Γερμανίας για να κερδίσει την υποστήριξή του, αλλά ο Μποζιβόι Β΄ είχε ήδη εκικυρωθεί από τον βασιλιά της Γερμανίας ως υποτελής του. Τελικά ο Ούλριχ Α΄ αναγκάστηκε να διαφύγει στη Μοραβία.

Το 1102 ο Λαδίσλαος Α΄ Χέρμαν δούκας της Πολωνίας απεβίωσε και ακολούθησε έρδια για τη διαδοχή. Ο Μποζιβόι Β΄ και ο εξάδελφός του Σβατοπλούκ υποστήριξαν τον Ζμπιγκιέφ έναντι τού Μπολέσλαφ Γ΄ τού Στραβόστομου. Τότε ο Μπολέσλαφ Γ΄ δωροδόκησε τον Μποζιβόι Β΄, που αποσύρθηκε. Ο Σβατοπλούκ οργίστηκε και έφυγε, παίρνοντας μερικούς άρχοντες μαζί του. Προσπάθηκε να εγείρει τον Κολομάν της Ουγγαρίας εναντίον τού Μποζιβόι Β΄, αλλά δεν επέτυχε ως το 1107. Το έτος αυτό ο αδελφός του Μποζιβόι Β΄, ο Βλαδίσλαος Α΄ εξεγέρθηκε εναντίον του και με τη βοήθεια τού Κολομάν κατέλαβε την Πράγα. Ο Σβατοπλούκ που είχε πρόσφατα αιχμαλωτίσει τον Μποζιβόι Β΄, ανακηρύχθηκε βασιλιάς. Ο Ερρίκος Ε΄ της Γερμανίας τον ανάγκασε να ελευθερώσει τον Μποζιβόι Β΄.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 29  Μαρτίου 2015.
2. ↑  p11407.htm#i114070. Ανακτήθηκε στις 7  Αυγούστου 2020.
3. ↑  Darryl Roger Lundy: (Αγγλικά) *The Peerage*.
4. ↑  portal.dnb.de/opac.htm?method=simpleSearch&cqlMode=true&query=idn%3D13991398X.

Πηγές
-----

* Gesta principum Polonorum:The Deeds of the Princes of the Poles. Translated by Knoll, Paul W.; Schaer, Frank. Central European University Press. 2003.
* Thompson, James Westfall (1926). "Medieval German Expansion in Bohemia". The Slavonic Review. 4 (No. 12 March).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 102745670
* GND: 13991398X

 |

 |
Η **Μπάνια Μπογκουτόβατσκα** (*σερβικά : Bogutovačka Banja*) είναι λουτρόπολητης Σερβίας με ιαματικά νερά. Βρίσκεται στην κεντρική Σερβία 23 χιλιόμετρα νοτιοδυτικά του Κράλιεβο, 200 χλμ από το Βελιγράδι, στους πρόποδες του όρους Τρόγκλαβ σε υψόμετρο 520 μέτρα πάνω από την επιφάνεια της θάλασσας.

Ο περιβάλλων χώρος των λουτρών προσφέρεται για πικ-νικ, ερασιτεχνική αλιεία και κυνήγι. Επίσης υπάρχει η δυνατότητα ράφτινγκ στον ποταμό Ιμπάρ. Στα βουνά γύρω από την λουτρόπολη προσφέρεται για αλεξίπτωτο πλαγιάς.

Στη γύρω περιοχή υπάρχουν πολιτιστικά και ιστορικά μνημεία: το μοναστήρι Ζίτσα, το μοναστήρι Στουντένιτσα και η μεσαιωνική πόλη της Φρούριο του Μάγκλιτς, καθώς και τα χιονοδρομικά κέντρα - Κοπαόνικ και το Mt. Goc.

Αναφορές
--------

* επίσημη ιστοσελίδα Αρχειοθετήθηκε 2014-07-14 στο Wayback Machine. στα σερβικά
* Λουτροπόλεις της Σερβίας, στα σερβικά
* Τουριστικός οργανισμός Σερβίας, στα σερβικά

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 126898018
* LCCN: n2008081028

 |

 |
Η **Μόνγκου** είναι πόλη στη Ζάμπια και ανήκει στη Δυτική Επαρχία. Ο πληθυσμός της είναι 179.585 (απογραφή 2010) και είναι πρωτεύουσα της ομώνυμης περιοχής.

Γεωγραφία
---------

Η πόλη απέχει 650 χιλιόμετρα από την πρωτεύουσα της χώρας, Λουσάκα και περνάει μέσω του αυτοκινητόδρομου Great West Road, ενώ το ταξίδι διαρκεί 6-8 ώρες. Η Μόνγκου είναι γνωστή για την υφαντική μοκέτα. Παράγει το καλύτερο μάνγκο και ψάρι στη χώρα και ειδικά το ψάρι τίγρης. Η Μόνγκου είναι επίσης γνωστή για την καλλιέργεια ρυζιού στη Ζάμπια.

Βραβεία
-------

Η Μόνγκου πρόταθηκε ως η πιο όμορφη πόλη στην Ανατολική Αφρική από τα βραβεία Αφρικανικών πόλεων τον Μάρτιο του 2021

Παραπομπές
----------

1. 1 2  *GEOnet Names Server*. 11  Ιουνίου 2018. -2295285.

Εξωτερικοί σύνδεσμοι
--------------------

* Πολυμέσα σχετικά με το θέμα  Mongu στο Wikimedia Commons
Χάρτης που δείχνει τις χώρες με εγκαταστάσεις στα νησιά
Τα **νησιά Σπάρτλυ** ή **Σπάρτλι** είναι μια αμφισβητούμενη ομάδα νησιών, νησίδων και 100 υφάλων και ατολλών στη Θάλασσα της Νότιας Κίνας. Το αρχιπέλαγος βρίσκεται στις ακτές των Φιλιππίνων, της Μαλαισίας και του νότιου Βιετνάμ. Ονομάστηκαν από τον Βρετανό αρχηγό της φαλαινοθηρίας του 19ου αιώνα, Ρίτσαρντ Σπράτλυ, ο οποίος αποβιβάστηκε το νησί Σπάρτλυ το 1843. Τα νησιά περιέχουν λιγότερο από 490 στρέμματα φυσικής έκτασης που εκτείνεται σε έκταση άνω των 425.000 τετραγωνικών χιλιομέτρων.

Τα Σπάρτλυ είναι ένα από τα σημαντικότερα αρχιπελάγη στη Θάλασσα της Νότιας Κίνας που περιπλέκουν τη διακυβέρνηση και τα οικονομικά σε αυτό το τμήμα της Νοτιοανατολικής Ασίας λόγω της θέσης τους σε στρατηγικές θαλάσσιες διαδρομές. Τα νησιά δεν έχουν ιθαγενείς κατοίκους, αλλά προσφέρουν πλούσια αλιευτικά πεδία και ενδέχεται να περιέχουν σημαντικά κοιτάσματα πετρελαίου και φυσικού αερίου. Αυτό τα καθιστά σημαντικά για τους διεκδικητές στις προσπάθειές τους να καθιερώσουν διεθνή σύνορα. Ορισμένα από τα νησιά έχουν πολιτικούς οικισμούς, όλα περιέχουν δομές που καταλαμβάνουν στρατιωτικές δυνάμεις από τη Μαλαισία, την Ταϊβάν, την Κίνα, τις Φιλιππίνες και το Βιετνάμ. Επιπλέον, το Μπρουνέι έχει ζητήσει μια αποκλειστική οικονομική ζώνη στο νοτιοανατολικό τμήμα των Σπάρτλυ το οποίο περιλαμβάνει τον ακατοίκητο ύφαλο Λουίζα.

Παραπομπές
----------

1. ↑  Claudius Madrolle (1939). «La question de Hai-nan et des Paracels» (στα French). *Politique étrangère*. .
2. ↑  Owen, N. A. and C. H. Schofield, 2012, *Disputed South China Sea hydrocarbons in perspective.* Marine Policy. vol. 36, no. 3, pp. 809–822.
3. ↑  «Q&A: South China Sea dispute». Ανακτήθηκε στις 30 Οκτωβρίου 2013.

Εξωτερικοί σύνδεσμοι
--------------------

* Πολυμέσα σχετικά με το θέμα  Spratly Islands στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 236802542
* SUDOC: 028015584
* NDL: 00643944
* NKC: ge820055

 |

 |
Ο **Ντέσμοντ Ντέιβις** (*Desmond Davis*, γενν. 24 Μαΐου 1926 -3  Ιουλίου 2021 ) είναι Βρετανός σκηνοθέτης του κινηματογράφου και της τηλεόρασης. Η γνωστότερη ταινία του είναι η αρχική *Σύγκρουση των Τιτάνων* (1981).

Απαρχές
-------

Ο Ντέσμοντ Ντέιβις γεννήθηκε στο Λονδίνο. Μετά από μακρά μαθητεία ως «παιδί της κλακέτας» κατά τη δεκαετία του 1940 με την Κινηματογράφική Μονάδα του βρετανικού στρατού, ανελίχθηκε σε βοηθό εικονολήπτη και μετά σε εικονολήπτη (κάμεραμαν), αρχικώς σε χαμηλού προϋπολογισμού βρετανικές ταινίες της δεκαετίας του 1950. Τη δεκαετία του 1960 ήταν πλέον εικονολήπτης σε διεθνώς γνωστές ταινίες, όπως τις *Ο Επαναστάτης* (*The Loneliness of the Long Distance Runner*, 1962), *Φρόιντ: Απόκρυφα πάθη* (σκηνοθεσία του Τζον Χιούστον) και *Τομ Τζόουνς* («Όσκαρ» καλυτερης ταινίας).

Σκηνοθετική σταδιοδρομία
------------------------

Ο Ντέιβις σκηνοθέτησε την πρώτη ταινία του το 1964: ήταν το δράμα *Girl with Green Eyes*, που κέρδισε το βραβείο καλύτερου σκηνοθέτη του αμερικανικού National Board of Review. Ο Ντέιβις ξανασκηνοθέτησε τις δύο πρωταγωνίστριες της ταινίας αυτής, τη Ρίτα Τάσινχαμ και τη Λιν Ρεντγκρέιβ, στην κωμωδία *Smashing Time* (1967).

Στο Διεθνές Φεστιβάλ Κινηματογράφου Σαν Σεμπαστιάν του 1966, ο Ντέιβις κέρδισε το βραβείο «Χρυσό Κοχύλι» καλύτερης ταινίας για το έργο *I Was Happy Here* με πρωταγωνίστρια τη Σάρα Μάιλς.

Κατά τη δεκαετία του 1970 ο σκηνοθέτης εγκατέλειψε επί μακρόν τη μεγάλη οθόνη, στρέφοντας τη δημιουργικότητά του στην τηλεόραση: Γύρισε επεισόδια της παιδικής σειράς *Follyfoot* και της κατασκοπευτικής σειράς *The New Avengers*, καθώς και μία προσαρμογή του έργου του Ουίλλιαμ Σαίξπηρ *Με το ίδιο μέτρο* στη σειρά BBC Television Shakespeare.

Στην ταινία *Η σύγκρουση των Τιτάνων* του 1981 ο Ντέσμοντ Ντέιβις σκηνοθέτησε τους Μπέρτζες Μέρεντιθ, Μάγκι Σμιθ και σερ Λόρενς Ολίβιε σε μια χαλαρή απόδοση του μύθου του Περσέως της ελληνικής μυθολογίας.

Το επόμενο βήμα του σκηνοθέτη ήταν η μεταφορά του βιβλίου της Αγκάθα Κρίστι *Ordeal by Innocence*, με τους Ντόναλντ Σάδερλαντ και Φέι Ντάναγουεϊ. Σκηνοθέτησε επίσης για την τηλεόραση το 1983 *Το σημάδι των τεσσάρων* του Άρθουρ Κόναν Ντόυλ με τον Ίαν Ρίτσαρντσον στον ρόλο του Σέρλοκ Χολμς. Συνέχισε στην τηλεόραση με μια προσαρμογή της *Κυρίας με τις καμέλιες* με πρωταγωνιστές την Γκρέτα Σκάκι και τον Κόλιν Φερθ (1984).

Παραπομπές
----------

1. ↑  www.mymovies.it/persone/-/48338.
2. ↑  *Freebase Data Dumps*. Google.
3. ↑  www.theguardian.com/film/2021/aug/02/desmond-davis-obituary.
4. ↑  Ανακτήθηκε στις 14  Ιουνίου 2019.

Εξωτερικοί σύνδεσμοι
--------------------

* Ο Ντέσμοντ Ντέιβις στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 306423471
* LCCN: no2010140691
* ISNI: 0000 0001 0163 7327
* GND: 141351888
* NKC: xx0142039
* BNE: XX4944357

 |

 |
Ο **Ντήτριχ Η΄**, γερμ.: Dietrich VIII von Kleves (π. 1291 - 7 Ιουλίου 1347) από τον Οίκο της Κλέβης ήταν Γερμανός ευγενής. Έγινε κόμης της Κλέβης από το 1310 έως το 1347.

Βιογραφία
---------

Ήταν ο δευτερότοκος γιος (1ος από τον 2ο γάμο) του Ντήτριχ Ζ΄ κόμη της Κλέβης και της δεύτερης συζύγου του Mαργαρίτας του Χάμπσμπουργκ, κόρης του Έβερχαρντ Α΄ του Κίμπουργκ-Λάουφενμπουργκ. Διαδέχθηκε το 1310 τον μεγαλύτερο αδελφό του Όθωνα κόμη της Κλέβης, ο οποίος είχε αποβιώσει χωρίς γιούς.

Τον διαδέχθηκε ο επόμενος αδελφός του Ιωάννης ως κόμης της Κλέβης. Όταν και ο Ιωάννης απεβίωσε επίσης χωρίς γιο, η κομητεία της Κλέβης πήγε στον γιο της κόρης του, Aδόλφο Γ΄ κόμη του Λα Μαρκ και έτσι η Κλέβη περιήλθε στον Οίκο του Λα Μαρκ.

Οικογένεια
----------

Ο Ντήτριχ Η΄ νυμφεύτηκε πρώτα το 1308 με τη Μαργαρίτα (απεβ. 1333), κόρη του Ρέγκιναλντ Α΄ κόμη του Γκέλρε και είχαν τέκνα:

* Μαργαρίτα (απεβ. 1341), παντρεύτηκε το 1332 τον Aδόλφο Β΄ κόμη του Λα Μαρκ (απεβ. 1347), και είχε τέκνα.
	+ Αδόλφος Γ΄, κόμης του Λα Μαρκ.
* Ελισάβετ (1307–1382), παντρεύτηκε πρώτα τον Γκέραρντ του Φόορνε και μετά τον Όθωνα Β΄ της Έσσης.

Το 1333 απεβίωσε η Μαργαρίτα και ο Ντήτριχ Η΄ έκανε δεύτερο γάμο το 1340 με τη Mαρία (απεβ.1353), κόρη του Γκέρχαρντ Ε΄ κόμη του Γύλιχ και απέκτησαν απογόνους:

* Μαρία, άγαμη.

Παραπομπές σε πηγές
-------------------

1. ↑  Darryl Roger Lundy: (Αγγλικά) *The Peerage*. p4294.htm#i42939. Ανακτήθηκε στις 9  Οκτωβρίου 2017.
2. 1 2  p4294.htm#i42939. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 164350832
* GND: 143220888

 |

 |
Ο **Ρόμπερτ Μάρας** (Robert Maras, γεν. 20 Οκτωβρίου 1978 στο Φράιμπουρκ της Γερμανίας) είναι παλαίμαχος, πρώην διεθνής επαγγελματίας Γερμανός (με Κροάτικη καταγωγή) καλαθοσφαιριστής, ο οποίος, διαθέτοντας ύψος 2,16 μ. αγωνιζόταν στη θέση του σέντερ.

Ο Μάρας έλαβε μέρος σε 66 επίσημους αγώνες με την Εθνική Γερμανίας, κατακτώντας το χάλκινο μετάλλιο στο Μουντομπάσκετ 2002 στην Ιντιανάπολις των ΗΠΑ και το αργυρό μετάλλιο στο Ευρωμπάσκετ 1995 στη Σερβία/Μαυροβούνιο.

Αγωνίσθηκε σε πολλούς ευρωπαϊκούς συλλόγους όπως στις γερμανικές *USC Freiburg*, Άλμπα Βερολίνου, *TuS Lichterfelde*, *Frankfurt Opel Skyliners*, *Giessen 46ers* και Μπάγερν Μονάχου, ισπανικές *Caja San Fernando Sevilla*, *Palma Aqua Magica*, *U.B. La Palma* και στο Αιγάλεω.

Πηγές
-----

* *Robert Maras Europe Stats*

Παραπομπές
----------

1. ↑  *RealGM*. 3174. Ανακτήθηκε στις 4  Απριλίου 2022.
2. ↑  (Αγγλικά) *eurobasket.com*. 39356. Ανακτήθηκε στις 25  Απριλίου 2022.
3. ↑  "*Έκοψε τον Μάρας ο Μπάουερμαν*"
4. ↑  "*Ο Μάρας στο «Σίτι»!*"[*νεκρός σύνδεσμος*]
5. ↑  "*Στην Γκίσεν ο Μάρας*"
6. ↑  "*Στην Πάλμα ο Μάρας*"[*νεκρός σύνδεσμος*]
7. ↑  "*Α1: Στις επάλξεις Μάρας, Μαριάνοβιτς*"
Ο **Ρόμπερτ Τζ. Βαν ντε Γκράαφ** (*Robert Jemison Van de Graaff*, 20 Δεκεμβρίου 1901 – 16 Ιανουαρίου 1967) ήταν Αμερικανός φυσικός και επινοητής επιστημονικών οργάνων, γνωστός από τον ομώνυμο τύπο ηλεκτροστατικής γεννήτριας υπερυψηλών τάσεων.

Βιογραφικά στοιχεία
-------------------

Ο Ρόμπερτ Βαν ντε Γκράαφ γεννήθηκε στην Τασκαλούζα της Αλαμπάμα. Στην πόλη αυτή σπούδασε και απέκτησε το πτυχίο (1922) και το μάστερ του (1923) στη Μηχανολογία-Μηχανική από το Πανεπιστήμιο της Αλαμπάμα. Στη συνέχεια επεδίωξε την ολοκλήρωση των σπουδών του στην Ευρώπη και πήρε το διδακτορικό του στη Φυσική από το Πανεπιστήμιο της Οξφόρδης το 1928. Το 1929 ο Βαν ντε Γκράαφ σχεδίασε και κατασκεύασε την πρώτη του γεννήτρια τάσεων με τη βοήθεια του Νίκολας Μπερκ (Nicholas Burke) στο Πρίνστον. Αυτή η γεννήτρια μπορούσε να παράγει τάση 80 χιλιάδες βολτ. Το 1933 όμως είχε ήδη ολοκληρώσει την κατασκευή μιας πολύ μεγαλύτερης γεννήτριας, ικανής να δημιουργεί τάση 7 εκατομμύρια βολτ (MV).

Από το 1931 ως το 1934 ο Βαν ντε Γκράαφ ήταν ερευνητής στο Τεχνολογικό Ινστιτούτο Μασαχουσέτης. Το 1934 έγινε επίκουρος καθηγητής και παρέμεινε εκεί μέχρι το 1960. Κατά τον Β΄ Παγκόσμιο Πόλεμο, ο Βαν ντε Γκράαφ ήταν διευθυντής του «Ραδιογραφικού Σχεδίου Υψηλών Τάσεων» (High Voltage Radiographic Project). Μεταπολεμικά συνίδρυσε τη «Μηχανική Εταιρεία Υψηλών Τάσεων» (High Voltage Engineering Corporation, HVEC).

Τη δεκαετία του 1950 ο Βαν ντε Γκράαφ εφηύρε τον μετασχηματιστή απομονωμένου πυρήνα, που παρήγε συνεχές ηλεκτρικό ρεύμα υψηλών τάσεων. Η Αμερικανική Φυσική Εταιρεία του απένειμε το Βραβείο *T. Bonner* το 1966 για τη συμβολή του στην ανάπτυξη των ηλεκτροστατικών επιταχυντών.

Ο Ρόμπερτ Βαν ντε Γκράαφ πέθανε στη Βοστώνη σε ηλικία 65 ετών, έχοντας κατοχυρώσει συνολικά επτά πατέντες για τις ηλεκτρικές του εφευρέσεις.

Δείτε επίσης
------------

* Ηλεκτρογεννήτρια Βαν ντε Γκράαφ

Παραπομπές
----------

1. 1 2  (Αγγλικά) *SNAC*. w6834rdb. Ανακτήθηκε στις 9  Οκτωβρίου 2017.
2. 1 2  (Γερμανικά) *Εγκυκλοπαίδεια Μπρόκχαους*. van-de-graaff-robert-jemison.
3. 1 2  «Gran Enciclopèdia Catalana» (Καταλανικά) Grup Enciclopèdia. 0069500.
4. ↑  www.aps.org/programs/honors/prizes/bonner.cfm. Ανακτήθηκε στις 18  Φεβρουαρίου 2022.

Εξωτερικοί σύνδεσμοι και αναφορές
---------------------------------

* Λεπτομερής βιογραφία
* Σύντομη βιογραφία από τον M. Wiplich Αρχειοθετήθηκε 2017-10-24 στο Wayback Machine. (2001)
* Trump, J.G. Merrill, F.H. and Safford, F.J.: "Van de Graaff Generator" - άρθρο στο περιοδικό *Rev. Sci. Instrum.*, τ. 9, σ. 398 (1938)
* «Η μεγάλη γεννήτρια του δρα. Βαν ντε Γκράαφ» (MIT)
* «Ιστορία της Γεννήτριας Van de Graaff» - Μουσείο της Επιστήμης της Βοστώνης (2004)
* Brenni, Paolo, «Η Γεννήτρια Van de Graaff - Μία ηλεκτροστατική μηχανή για τον 20ό Αιώνα». *Bulletin of the Scientific Instrument Society* νο. 63 (1999).

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43583007
* LCCN: n97029506
* ISNI: 0000 0000 3348 3345
* GND: 1214595324
* MGP: 66532

 |

 |
Η **Σαλομέα της Πολωνίας**, επίσης γνωστή ως *Σαλομέα της Κρακοβίας* ή *η Ευλογημένη Σαλομέα*, πολων.: Błogosławiona Salomea, (1211 – 1268) από τον Οίκο των Πιαστ ήταν πριγκίπισσα της Πολωνίας και με τον γάμο της έγινε βασίλισσα της Γαλικίας από το 1215 έως το 1219.

Βιογραφία
---------

Ήταν η μόνη κόρη του Λέσεκ Α΄ του *Λευκού*, ο οποίος ήταν ο δούκας της Κρακοβίας και ως εκ τούτου ο υψηλός δούκας της Πολωνίας, και της συζύγου του Γκρυμισλάβας του Λουκ (ή Λουτσκ) των Ρουρικιδών, κόρης του Ίνγκβαρ μεγάλου πρίγκιπα του Κιέβου. Αδελφός της ήταν ο Μπολέσλαφ Ε΄ ο Αγνός. 

Ο γάμος της με τον Κολομάν, γιο του Aνδρέα Β΄ της Ουγγαρίας κανονίστηκε, όταν αυτή ήταν περίπου τριών ετών. Δεδομένου ότι η μητέρα της είχε προγονικούς δεσμούς με τη χώρα της Γαλικίας, και τόσο ο πατέρας της όσο και ο Ανδρέας Β΄ ήθελαν να κυριαρχήσουν σε αυτή την περιοχή, η ένωση φάνηκε να ικανοποιεί τις ανάγκες και των δύο μερών. Ο γάμος της Σαλομέας και του Κολομάν, ο οποίος ήταν επτά ετών εκείνη την εποχή, έγινε το 1215. Το 1219 τελείωσε ο εξουσία τους στη Γαλικία και για κάποιο διάστημα συνελήφθησαν ως κρατούμενοι. Μετά την απελευθέρωσή τους επέστρεψαν στην Ουγγαρία και έζησαν στο Σέπες, τώρα Σπις στο έθνος της Σλοβακίας.

Το 1226 ο Κολομάν ονομάστηκε δούκας της Σλαβονίας από τον πατέρα του και ανέλαβε την ευθύνη για την εξουσία της Σλαβονίας, της Κροατίας και της Δαλματίας. Απεβίωσε το 1241 από πληγές, που υπέστη στη Μάχη του Μόχι κατά τη διάρκεια της Μογγολικής εισβολής στην Ευρώπη.

Το 1245 η χήρα Σαλομέα εντάχθηκε στο Τάγμα των Πενήτων Κυριών και ίδρυσε ένα μοναστήρι στο Ζάιτσοστ, στο οποίο θα ζούσαν ως μοναχές σύμφωνα με τον κανόνα της Αγ. Κλάρας της Ασίζης. Λόγω του κινδύνου μίας Μογγολικής εισβολής στην Πολωνία, η Σαλομέα και οι άλλες Πένητες Κυρίες μεταφέρθηκαν δυτικά από το Ζάιτσοστ τον Μάρτιο του 1257 και μετεγκαταστάθηκαν στη Σκάλα (ή Γκροτζίσκο), βόρεια της Κρακοβίας. Η Σαλομέα εθεωρείτο αγία και λέγεται ότι είχε διατηρήσει την αγνότητά της στον γάμο. Αγιοποιήθηκε το 1672 από τον πάπα Κλήμη Ι΄. Ο τάφος της βρίσκεται στην Κρακοβία σε ένα παρεκκλήσιο της εκκλησίας του Αγίου Φραγκίσκου της Ασίζης.

Οικογένεια
----------

Παντρεύτηκε το 1215 τον Κολομάν των Άρπαντ βασιλιά της Γαλικίας. Δεν απέκτησαν απογόνους.

Βιβλιογραφικές αναφορές
-----------------------

* Lundy, Darryl. «p. 11464 § 114635». The Peerage.
* Gábor Klaniczay (14 Μαρτίου 2002). *Holy Rulers and Blessed Princesses: Dynastic Cults in Medieval Central Europe*. Cambridge University Press. ISBN 978-0-521-42018-1. Ανακτήθηκε στις 18 Μαρτίου 2013.
* Holly, Karol (2007). «Princess Salomea and Hungarian – Polish Relations in the Period 1214 – 1241». *Historický časopis* **55** (Supplement): 5–32. ISSN 0018-2575. .

Παραπομπές
----------

1. ↑  p11414.htm#i114131.
2. 1 2 3 4  dw.952.
3. ↑  p11414.htm#i114131. Ανακτήθηκε στις 7  Αυγούστου 2020.
4. 1 2  Darryl Roger Lundy: (Αγγλικά) *The Peerage*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37758873
* LCCN: n78068240
* ISNI: 0000 0000 6141 956X
* GND: 120865440

 |

 |
Η **ρομαντική κομεντί**, συναφής από πολλές απόψεις με την **εύθυμη κωμωδία** (όρος ο οποίος συχνά χρησιμοποιείται ως συνώνυμος), είναι είδος κωμωδίας κατά το οποίο σε μία πλοκή με θέμα την αγάπη αναμειγνύονται στοιχεία κωμωδίας, όπως παρανοήσεις, χωρισμοί και επανασυνδέσεις, καμουφλάζ ή εναλλαγές προσώπων.

Αυτό το αφηγηματικό είδος, το οποίο αρχικά εφαρμόστηκε στο δράμα και εμφανίστηκε στη θεατρική κωμωδία όλων των εποχών, βρίσκεται συχνά στη βάση των κινηματογραφικών σεναρίων τα οποία επικεντρώνονται σε ιστορίες αγάπης. 

Η βασική πλοκή μίας ρομαντικής κομεντί περιλαμβάνει δύο άτομα, συνήθως έναν άνδρα και μια γυναίκα, οι οποίοι συναντιούνται και αποχωρίζονται μεταξύ τους αμέσως μετά. Αρχικά, αυτά τα δύο πρόσωπα δεν ερωτεύονται αμέσως, επειδή πιστεύουν ότι δεν αρέσουν το ένα στο άλλο, επειδή το ένα έχει ήδη έναν σύντροφο ή λόγω κοινωνικών πιέσεων. Ωστόσο, οι σεναριογράφοι αφήνουν εμφανή στοιχεία που υποδεικνύουν ότι οι χαρακτήρες, στην πραγματικότητα, έλκονται μεταξύ τους, ή ότι η ένωσή τους μπορεί να είναι μια καλή.

Ενώ οι δύο χωρίζονται, ο ένας από τους δύο ή και τα δύο άτομα στη συνέχεια αντιλαμβάνονται ότι είναι "τέλειοι" ο ένας για τον άλλο, ή ότι είναι ερωτευμένοι μεταξύ τους. Στη συνέχεια, εφόσον ο ένας από τους δύο κάνει μερικές θεαματικές προσπάθειες να βρει τον άλλο και να εκφράσει την αγάπη του, ή εξαιτίας μίας καταπληκτικής τυχαίας συνάντησης, οι δύο ξανασυναντιούνται. Στη συνέχεια, ίσως με κάποια τριβή ή αμηχανία, δηλώνουν την αγάπη τους ο ένας για τον άλλο και η ταινία τελειώνει ευτυχισμένα.

Υπάρχουν πολλές παραλλαγές σε αυτή τη σταθερή πλοκή. Μερικές φορές, αντί να τελειώσει με τον ένα χαρακτήρα στην αγκαλιά του άλλου, δημιουργείται ένας άλλος έρωτας, με ανταπόκριση, μεταξύ ενός από τους πρωταγωνιστές και ενός από τους δευτερεύοντες χαρακτήρες (όπως *Ο γάμος του καλύτερου μου φίλου*). Εναλλακτικά, η ταινία μπορεί να αποτελεί μια αντανάκλαση της αδυναμίας να αγαπάει, όπως στην ταινία του Γούντι Άλεν *Ο νευρικός εραστής*. Η βασική μορφή μίας ρομαντικής κομεντί μπορεί να βρεθεί σε πολύ προγενέστερες πηγές, όπως στις κωμωδίες *Πολύ κακό για το τίποτα*.

Σχετικά Στοιχεία
----------------

* Ταινία κωμωδίας
* Κινηματογραφικά Είδη
* AFI 100 Χρόνια... 100 Γέλια - Οι 100 καλύτερες κωμωδίες του αμερικανικού κινηματογράφου σύμφωνα με το AFI
Πρόσπερο το φθινοπωρινό (*Prospero autumnale*), Νομός Θεσσαλονίκης
Το **Πρόσπερο το φθινοπωρινό** (*Prospero autumnale*, παλαιότερα Σκίλλα η φθινοπωρινή *Scilla autumnalis*), ανήκει στην οικογένεια Hyacinthaceae. Αποτελεί μεσογειακό είδος που απαντά σ’ όλη την Ελλάδα σε βραχώδεις τοποθεσίες, φρύγανα και στις άκρες των δρόμων, από την επιφάνεια της θάλασσας μέχρι 1800μ. Είναι φυτό βολβώδες με βλαστό 10-25 cm, με φύλλα γραμμοειδή που εμφανίζονται τον χειμώνα μετά την άνθηση. Η ταξιανθία είναι βραχύς κυλινδρικός βότρυς με 6-20 άνθη, μικρά, ρόδινα, κυανά ή ιώδη, με μαύρους ανθήρες και λεπτούς ποδίσκους. Ανθίζει από Αύγουστο έως Οκτώβριο.

Πηγές
-----

* Παπιομύτογλου Β. 2006, Αγριολούλουδα της Ελλάδας, Mediterraneo Editions
* Lafranchis T. & Sfikas G. 2001, Flowers of Greece (Vol. II), Diatheo
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας
* Tutin et al. 2005, Flora Europaea Vol 5, Cambridge University Press

Εξωτερικοί σύνδεσμοι
--------------------

* 
* 
*

Παραπομπές
----------
Το πρόστεγο φορτηγού τύπου τριών νησίδων, στην υπερυψωμένη πλώρη
**Πρόστεγο** ή καμπούνι (forecastle) ονομάζεται το μπροστινό, πλωριό, υπερκατασκεύασμα (υπερκατασκευή) του πλοίου, δηλαδή η υπερκατασκευή που βρίσκεται πάνω από το κύριο κατάστρωμα. Τέτοια υπερκατασκευή έφεραν παλαιότερα όλα τα ιστιοφόρα, όπου έφεραν τα πρωραία πυροβόλα, εξ ου και ο αγγλικός όρος σε μετάφραση "πλωριόκαστρο". Συνέχισε όμως να φέρεται και στα ατμοκίνητα επιβατηγά, φορτηγά πλοία, δεξαμενόπλοια κ.ά.  
 
Το πρόστεγο αποτελεί κυρίως αποθηκευτικό χώρο για υλικά και εργαλεία καταστρώματος, όπως π.χ. σχοινιά, συρματόσχοινα, χρώματα, λάδια, κ.λπ.. Σε πολλές περιπτώσεις υπήρχαν παλαιότερα και ενδιαιτήματα πληρώματος. Επί του καταστρώματος του προστέγου φέρονται τα βαρούλκα αγκυρών, ο πρωραίος ιστός και το στιλίδιο.

Τα σύγχρονα επιβατηγά πλοία δεν φέρουν την υπερκατασκευή αυτή, διατηρώντας το κύριο κατάστρωμα σε όλο το μήκος τους, τα δε βαρούλκα αγκυρών βρίσκονται στο υπόφραγμα της πλώρης, δηλαδή κάτω από το κύριο κατάστρωμα της πλώρης. Στα πολεμικά πλοία συνεχίζεται να χρησιμοποιείται εθιμικά ο όρος αυτός εννοώντας περισσότερο τις εγκαταστάσεις του πρωραίου υποφράγματος, δεδομένου ότι πρόστεγο δεν έφεραν ποτέ τα θωρηκτά, αεροπλανοφόρα και βεβαίως τα υποβρύχια.

Λαογραφία
---------

Το καμπούνι κατά την κοινή ναυτική ορολογία αποτελούσε και αποτελεί τη "λέσχη του πληρώματος" των φορτηγών πλοίων. Εκεί συγκεντρώνονται οι ναύτες κατά την ώρα των διαλειμμάτων ή μετά την εργασία τους εξ ου και "γλώσσα του καμπουνιού" ονομάζεται η ιδιωματική γλώσσα "αργκό" των ναυτών π.χ. "νέα του καμπουνιού" αντίστοιχο με το κοινό "ράδιο αρβύλα" που αφορούν φήμες από τον κύκλο των ναυτών.

Δείτε επίσης
------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πρόστεγο** |

* Τεχνολογία πλοίου
Η **Πόρτα ντελ Σόλε** είναι πύλη, χρονολογούμενη από τον 16ο αιώνα, των τειχών της πόλης της Παλεστρίνα στην επαρχία της Ρώμης.

Ανεγέρθηκε το 1642 κατόπιν επιθυμίας των Μπαρμπερίνι. Στις αρχές του 18ου αιώνα πρόσθετες εργασίες μετέτρεψαν την πύλη στη σημερινή της μορφή.

Λεπτομέρεια της πύλης.
Φέρει οδοντωτή οχύρωση, ενώ διαθέτει μία πλούσια διακοσμημένη πύλη, η οποία πλαισιώνεται από δύο ζευγάρια κιόνων δωρικού ρυθμού τα οποία στηρίζουν δύο σπασμένα αετώματα, τα οποία με την σειρά τους εντάσσονται σε ένα ενιαίο τύμπανο. Στο κέντρο, επάνω από την πύλη, βρίσκεται το οικόσημο της οικογένειας Μπαρμπερίνι, από το οποίο η λεπτομέρεια της αναπαράστασης των μελισσών αφαιρέθηκε το 1798.

Εμπρός στην πύλη, αρχαιολογικές ανασκαφές που έλαβαν χώρα έφεραν στο φως τα υπολείμματα μίας ρωμαϊκής οδού, η οποία υποστηριζόταν από τείχη κατασκευασμένα με τις αρχιτεκτονικές μεθόδους του *opus siliceum* και του *opus incertum*, ενώ, επίσης στο φως, ήρθε τμήμα μίας πύλης των ρωμαϊκών τειχών της πόλης, κατασκευασμένη με την αρχιτεκτονική μέθοδο του *opus quadratum* και με την χρήση τόφου, η οποία χρονολογείται από τον 2ο αιώνα π.Χ.

Παραπομπές
----------

1. ↑  Στοιχεία αναφορικά με την Πόρτα ντελ Σόλε της Παλεστρίνα Αρχειοθετήθηκε 2012-04-04 στο Wayback Machine. στην ιστοσελίδα Romaepiù.it. Σχεδιάστηκε το 1668 από τον Αγκάπιτο Μπερναρντίνι.